มีตุ่มแดงๆขึ้นที่รักแร้คล้ายๆสิวบีบแล้วมีน้ำใสๆออกมาถ้าไม่ไปจับก็รู้สึกหน่วงๆค่ะแต่ถ้าจับก็จะเจ็บๆปกติชอบถอนขนรักแร้อยู่แล้วคะบางครั้งอาจจะถอนลึกไปเพราะมีขนคุดไม่ทราบว่าเกียวไหมคะ ทุกๆวันก็ใช้สเปรย์พ่นระงับกลิ่นค่ะถ้าช่วงถอนใหม่ๆฉีดแล้วจะแสบค่ะไม่ทราบว่าเหี่ยวกับการอักเสบไหมคะ
สวัสดีค่ะ ตุ่มที่อยู่บริเวณรักแร้ คล้ายสิว บีบแล้วมีน้ำออกมา จับแล้วเจ็บดังกล่าวน่าจะเกิดจากการมีรูขุมขนอักเสบโดยจะเห็นเป็นตุ่มนูนบวมแดง และทำให้เจ็บเวลาสัมผัสโดน หรือเวลาขยับได้ สาเหตุเกิดจากการบาดเจ็บที่ผิวหนัง เช่น การเสียดสีกับเสื้อผ้า การเกา การโกน และการถอนขน เป็นต้นดังนั้น หากมีประวัติการถอนขน ก็น่าจะเป็นสาเหตุที่ทำให้เกิดได้ค่ะ แนะนำจึงควรงดการถอนขนไปก่อน รวมถึงการโกนขนด้วย และงดการใช้สเปรย์พ่นระงับกลิ่น เพราะหากพ่นแล้วแสบ แสดงว่าอาจมีส่วนผสมของแอลกอฮอล์ เมื่อสัมผัสกับผิวหนังที่มีการอักเสบอยู่ จึงทำให้แสบได้ หรืออาการแสบอาจเกิดจากการระคายเคืองจากสารเคมีก็ได้ อีกทั้งหากสเปรย์มีส่วนผสมของน้ำมัน ก็อาจเป็นสาเหตุที่ทำให้เกิดรูขุมขนอุดตันจนเกิดการอักเสบตามมาได้ด้วยหากตุ่มแดงๆ เป็นไม่มาก แนะนำให้ฟอกทำความสะอาดรักแร้ด้วยสบู่ฆ่าเชื้อ และใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง แต่หากตุ่มมีหลายอัน และกลายเป็นหัวหนองอาจกลายเป็นฝีได้ ซึ่งควรไปพบแพทย์เพื่อพิจารณาทานยาปฏิชีวนะค่ะ